
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1912 

30 Δεκεμβρίου 2005 


Α ΠΟΦΑΣΕΙ Σ 

Αριθμ. 3497.3/550/ΑΣ 4000 

Καθορισμός προϋποθέσεων, δικαιολογητικών και δια¬ 
δικασίας χορήγησης εθνικών θεωρήσεων εισόδου. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τη διάταξη της παραγράφου 7 του άρθρου 6 του ν. 
3386/2005 «Είσοδος, διαμονή και κοινωνική ένταξη υπηκό¬ 
ων τρίτων χωρών στην Ελληνική Επικράτεια» (Α' 212). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Το γεγονός ότι με την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Άρθρο 1 

Ορισμός 

Εθνική θεώρηση εισόδου είναι η άδεια, η οποία υλοποι¬ 
είται μέσω της επικόλλησης αυτοκόλλητης θεώρησης 
ενιαίου τύπου στο διαβατήριο ή άλλο αναγνωρισμένο 
από τη χώρα μας ταξιδιωτικό έγγραφο εν ισχύι επι¬ 
τρέπει στον αλλοδαπό την είσοδο και παραμονή στην 
Ελληνική επικράτεια για διάστημα άνω των τριών μηνών, 
εφόσον πληροί τις υπόλοιπες νόμιμες προϋποθέσεις. 

Σε εξαιρετικές περιπτώσεις η εθνική θεώρηση εισόδου 
μπορεί να καλύπτει παραμονή στην Ελληνική επικράτεια 
μικρότερη των τριών μηνών, εφόσον ο σκοπός αυτής 
της παραμονής δεν δικαιολογεί τη χορήγηση ομοιό¬ 
μορφης θεώρησης Σένγκεν. 

Άρθρο 2 
Αρμόδια αρχή 

Αρμόδια αρχή για την έκδοση εθνικής θεώρησης εισόδου 
είναι Ελληνική Διπλωματική ή έμμισθη Προξενική Αρχή. 

Άρθρο 3 

Υποβολή και εξέταση αίτησης 

Ο αλλοδαπός που επιθυμεί να λάβει εθνική θεώρηση 
εισόδου οφείλει να παρουσιασθεί αυτοπροσώπως στην 
ως άνω αρχή του τόπου κατοικίας ή συνήθους διαμο¬ 
νής του και να καταθέσει τα προβλεπόμενα από την 
παρούσα απόφαση δικαιολογητικά. 


Ο αλλοδαπός υπόκειται σε συνέντευξη με σκοπό τη 
διαπίστωση του σκοπού εισόδου και παραμονής στην 
Ελλάδα, καθώς και τον έλεγχο λόγων σχετικών με την 
διαφύλαξη της δημόσιας τάξης και εθνικής ασφάλειας. 

Ανάλογα με το ενδεχόμενο λαθραίας μετανάστευσης, 
η αρμόδια αρχή δύναται να απαιτεί την προσκόμιση 
επιπλέον δικαιολογητικών. 

Αρθρο 4 

Διάρκεια 

Η διάρκεια της εθνικής θεώρησης εισόδου εξαρτάται 
από τη συνολική διάρκεια της προβλεπόμενης κατά 
περίπτωση παραμονής. 

Εάν η προβλεπόμενη παραμονή δεν υπερβαίνει τις 
ενενήντα ημέρες, η διάρκεια της εθνικής θεώρησης 
προσαρμόζεται αναλόγως, κατά διακριτική ευχέρεια 
της αρμόδιας αρχής. 

Άρθρο 5 

Γενικές προϋποθέσεις χορήγησης 

Η εθνική θεώρηση εισόδου μπορεί να χορηγηθεί μό¬ 
νον εφόσον: 

- ο αϊτών αλλοδαπός προσκομίσει: 

• διαβατήριο ή άλλο αναγνωρισμένο από τη χώρα 
μας ταξιδιωτικό έγγραφο εν ισχύι τρεις κατ’ ελάχιστον 
μήνες μετά τη λήξη της θεώρησης, 

• πιστοποιητικό ποινικού μητρώου των αλλοδαπών 
αρχών του τόπου κατοικίας του 

• ιατρικό πιστοποιητικό από αναγνωρισμένο κρατικό ή 
ιδιωτικό φορέα, από το οποίο να προκύπτει ότι δεν πάσχει 
από νόσημα ικανό να αποτελέσει κίνδυνο για τη δημόσια 
υγεία σύμφωνα με τα διεθνή δεδομένα της Παγκόσμιας 
Οργάνωσης Υγείας, καθώς και άλλες λοιμώδεις, μεταδο¬ 
τικές ή παρασιτικές ασθένειες, οι οποίες επιβάλλουν τη 
λήψη μέτρων για την προστασία της δημόσιας υγείας. 

- δεν υπάρχει καταχώρηση του αιτούντος αλλοδαπού 
ως ανεπιθύμητου 

- δεν συντρέχουν λόγοι απειλής της δημόσιας υγείας, 
της δημόσιας τάξης, της εθνικής ασφάλειας και των 
διεθνών σχέσεων και 

- πληρούνται σωρευτικά οι αναφερόμενοι στα επόμε¬ 
να άρθρα ειδικότεροι όροι. 

Η συνδρομή των ανωτέρω προϋποθέσεων δεν προδι¬ 
κάζει τη χορήγηση θεώρησης εισόδου, η οποία ανήκει 
στην αποκλειστική αρμοδιότητα της κατά το άρθρο 2 
Αρχής. 

Η εθνική θεώρηση εισόδου χορηγείται ανεξάρτητα 
από το εάν ο αϊτών αλλοδαπός υπόκειται ή όχι σε υπο¬ 
χρέωση θεώρησης εισόδου με βάση τον Κανονισμό (ΕΚ) 
αριθ. 539/2001 του Συμβουλίου ΕΕ της 15ης Μαρτίου 
2001, όπως τροποποιήθηκε και ισχύει, και δεν παρέχει 
στον κάτοχο της αμετάκλητο δικαίωμα εισόδου. 

Πέραν των ως άνω προϋποθέσεων, θα πρέπει να συ¬ 
ντρέχουν επίσης οι προβλεπόμενες από τις ειδικές κατά 
περίπτωση διατάξεις της παρούσης. 

Άρθρο 6 

Εθνική θεώρηση εισόδου για εξαρτημένη εργασία 

Για τη χορήγηση εθνικής θεώρησης εισόδου για εξαρτη¬ 
μένη εργασία, σύμφωνα με το άρθρο 15 του ν. 3386/2005, 
ο αϊτών αλλοδαπός οφείλει να προσκομίσει στην διπλω¬ 
ματική ή προξενική αρχή, σύμβαση εργασίας με συγκε¬ 
κριμένο εργοδότη για συγκεκριμένο είδος απασχόλησης, 
από την οποία θα πρέπει να προκύπτει, μεταξύ άλλων, ότι 
αυτός θα αμείβεται κατ’ ελάχιστον με ποσό αντίστοιχο 
των μηνιαίων αποδοχών ανειδίκευτου εργάτη. 

Η εν λόγω θεώρηση δεν χορηγείται εάν δεν περιέλθει 
στην αρμόδια διπλωματική ή προξενική αρχή απευθείας 
από την αρμόδια Υπηρεσία Αλλοδαπών και Μετανάστευ¬ 
σης της Περιφέρειας και η πράξη έγκρισης της απασχόλη¬ 
σης του συγκεκριμένου υπηκόου τρίτης χώρας για παροχή 
εξαρτημένης εργασίας στον συγκεκριμένο εργοδότη. 

Άρθρο 7 

Εθνική θεώρηση εισόδου για εποχιακή εργασία 

Για τη χορήγηση εθνικής θεώρησης εισόδου για την 
παροχή εποχιακής εργασίας, σύμφωνα με το άρθρο 16 
του ν. 3386/2005, ο αϊτών αλλοδαπός οφείλει να προ¬ 
σκομίσει στην αρμόδια διπλωματική ή προξενική αρχή, 
σύμβαση εργασίας ορισμένου χρόνου, έως 6 μήνες, με 
συγκεκριμένο εργοδότη για συγκεκριμένο είδος απα¬ 
σχόλησης εποχιακού χαρακτήρα. 

Η εν λόγω θεώρηση δεν χορηγείται εάν δεν περιέλθει 
στην αρμόδια διπλωματική ή προξενική αρχή απευθείας 
από την αρμόδια Υπηρεσία Αλλοδαπών και Μετανάστευ¬ 
σης της Περιφέρειας και η πράξη έγκρισης της απασχόλη¬ 
σης του συγκεκριμένου υπηκόου τρίτης χώρας για παρο¬ 
χή εποχιακής εργασίας στον συγκεκριμένο εργοδότη. 

Κατά τα λοιπά, η είσοδος υπηκόων τρίτων χωρών 
για εποχιακή εργασία μπορεί να ρυθμίζεται ειδικότερα 
από διμερείς συμφωνίες στις οποίες η Ελλάδα είναι 
Συμβαλλόμενο μέρος. 

Άρθρο 8 

Εθνική θεώρηση εισόδου σε στελέχη Εταιρειών 

Για τη χορήγηση εθνικής θεώρησης εισόδου σε μέλη 
διοικητικών συμβουλίων, διαχειριστές και προσωπικό 
Εταιρειών νομίμως εγκατεστημένων στην Ελλάδα, σύμ¬ 
φωνα με το άρθρο 17 του ν. 3386/2005, απαιτείται η 
προσκόμιση: 

α. αντιγράφου του Φύλλου Εφημερίδας της Κυβερνή- 
σεως (ΦΕΚ) σχετικά με την εγκατάσταση ή την ίδρυση 
της Εταιρείας ή υποκαταστήματος της στην Ελλάδα, 
συνοδευόμενου από βεβαίωση του αρμόδιου Υπουρ¬ 
γείου, από την οποία θα προκύπτει ο διορισμός του 
νομίμου εκπροσώπου 

β. βεβαίωσης της Εταιρείας ή του νομίμου εκπροσώ¬ 
που της για το είδος και το χρονικό διάστημα της απα¬ 
σχόλησης στην Ελλάδα, από την οποία θα προκύπτει 
ότι οι ενδιαφερόμενοι αλλοδαποί ανήκουν στο προσω¬ 
πικό της, πλην εργατικού δυναμικού, ή αντιγράφου της 


σύμβασης εργασίας ή εφόσον πρόκειται για μέλη Δ.Σ. 
ή διαχειριστές, απόφασης του αρμοδίου οργάνου της 
Εταιρείας για την ιδιότητα τους 
γ. βεβαίωσης της Εταιρείας ή του νομίμου εκπροσώπου 
της ότι η Εταιρεία θα αναλάβει την πλήρη κάλυψη ιατρο¬ 
φαρμακευτικής περίθαλψης και εργατικού ατυχήματος 
κατά το διάστημα της απασχόλησης τους στην Ελλάδα. 

δ. Για τις περιπτώσεις του α.ν. 448/1968 (ΦΕΚ 130/Α'), 
απαιτείται επιπλέον η προσκόμιση: 

1) βεβαίωσης της Εταιρείας ή του νόμιμου εκπροσώ¬ 
που της από την οποία θα προκύπτει ότι η απασχόληση 
του ενδιαφερομένου υπηκόου τρίτης χώρας είναι επεί¬ 
γουσα και θα διαρκέσει για χρονικό διάστημα έως τριών 
μηνών με σκοπό την επιδιόρθωση βλαβών μηχανημάτων, 
συσκευών ή εγκαταστάσεων. 

2) βεβαίωσης από την οποία προκύπτουν οι τεχνικές και 
επιστημονικές γνώσεις του ενδιαφερομένου υπηκόου τρί¬ 
της χώρας που στερούνται ημεδαποί, εκτός εάν υφίσταται 
σύμβαση μεταξύ ημεδαπής βιομηχανίας και αλλοδαπού οί¬ 
κου ο οποίος προμηθεύει σ’ αυτήν μηχανήματα και αναλαμ¬ 
βάνει παραλλήλως την υποχρέωση για την εγκατάσταση 
τους και τη διασφάλιση της λειτουργικότητάς τους. 

Αντίστοιχη εθνική θεώρηση εισόδου δύνανται επίσης να 
λαμβάνουν και τα μέλη της οικογένειας του ως άνω αλ¬ 
λοδαπού, όπως αυτά ορίζονται στο άρθρο 54 παρ. 1 του 
ν. 3386/2005, εφόσον τον συνοδεύουν, υπό τον όρο ότι 
τα έξοδα διαβίωσης και ιατροφαρμακευτικής περίθαλψης 
τους δεν θα επιβαρύνουν το εθνικό σύστημα πρόνοιας. 
Ο συζυγικός ή οικογενειακός δεσμός αποδεικνύεται με 
πρόσφατο πιστοποιητικό οικογενειακής κατάστασης. 

Άρθρο 9 

Εθνική θεώρηση εισόδου για παροχή υπηρεσίας 
από εργαζόμενους σε επιχειρήσεις 
άλλου Κράτους μέλους της Ευρωπαϊκής Ένωσης 
Γ ια τη χορήγηση εθνικής θεώρησης εισόδου σε υπή¬ 
κοο τρίτης χώρας, που απασχολείται νόμιμα σε πάροχο 
υπηρεσιών, φυσικό ή νομικό πρόσωπο εγκατεστημένο σε 
κράτος μέλος της Ευρωπαϊκής Ένωσης ή του Ευρωπα¬ 
ϊκού Οικονομικού Χώρου, και μετακινείται στην Ελλάδα 
με σκοπό να παράσχει μια υπηρεσία στο πλαίσιο σχε¬ 
τικής συμβατικής υποχρέωσης, για χρονικό διάστημα 
άνω των τριών μηνών, σύμφωνα με το άρθρο 18 του ν. 
3386/2005, απαιτείται η προσκόμιση: 

α. βεβαίωσης του παρόχου υπηρεσιών, στην οποία θα 
αναγράφονται πλήρως τα στοιχεία ταυτότητας και επι¬ 
κοινωνίας του, για την ανωτέρω ιδιότητα και τα καθήκο¬ 
ντα του εργαζομένου, συνοδευόμενης από αποδεικτικά 
στοιχεία για τη νομιμότητα της εργασίας του σε αυτήν, 
β. αντιγράφου της σύμβασης για την παροχή της υπη¬ 
ρεσίας στην οποία θα εμφαίνονται ο τόπος της απόσπα¬ 
σης στην Ελλάδα, η ημερομηνία έναρξης και λήξης της 
απόσπασης και οι όροι απασχόλησης του εργαζομένου, 
μεταξύ των οποίων και η ανάληψη των εξόδων διαμονής, 
ιατροφαρμακευτικής περίθαλψης και επιστροφής του. 

Αντίστοιχη εθνική θεώρηση εισόδου δύνανται επίσης 
να λαμβάνουν και τα μέλη της οικογένειας του ως άνω 
αλλοδαπού, όπως αυτά ορίζονται στο άρθρο 54 παρ. 1 
του ν. 3386/2005, εφόσον τον συνοδεύουν, υπό τον όρο 
ότι τα έξοδα διαβίωσης και ιατροφαρμακευτικής περί¬ 
θαλψης τους δεν θα επιβαρύνουν το εθνικό σύστημα 
πρόνοιας. Ο συζυγικός ή οικογενειακός δεσμός απο- 
δεικνύεται με πρόσφατο πιστοποιητικό οικογενειακής 
κατάστασης. 

Άρθρο 10 

Εθνική θεώρηση εισόδου για παροχή υπηρεσίας 
από εργαζόμενους σε επιχειρήσεις τρίτης χώρας 

Για τη χορήγηση εθνικής θεώρησης εισόδου σε υπήκοο 
τρίτης χώρας που απασχολείται νόμιμα ως εξειδικευμένο 
προσωπικό σε επιχείρηση εγκατεστημένη σε τρίτη χώρα 
και μετακινείται στην Ελλάδα με σκοπό να παράσχει συ¬ 
γκεκριμένη υπηρεσία στο πλαίσιο σύμβασης προμήθειας 
μεταξύ της ανωτέρω επιχείρησης και της αντίστοιχης 
που ασκεί τις δραστηριότητες της στην Ελλάδα, για 
χρονικό διάστημα έως έξι μήνες, σύμφωνα με το άρθρο 
19 του ν. 3386/2005, απαιτείται η προσκόμιση: 

α. βεβαίωσης της επιχείρησης, στην οποία θα αναγρά¬ 
φονται πλήρως τα στοιχεία ταυτότητας και επικοινωνί¬ 
ας της, για την ανωτέρω ιδιότητα και τα καθήκοντα του 
εργαζομένου, συνοδευόμενης από αποδεικτικά στοιχεία 
για τη νομιμότητα της εργασίας του σε αυτήν 

β. αντιγράφου της σύμβασης προμήθειας στην οποία 
θα προβλέπεται η παροχή συγκεκριμένων υπηρεσιών 
όσον αφορά αποκλειστικά στην εγκατάσταση, δοκιμα¬ 
στική λειτουργία και συντήρηση των προμηθευόμενων 
ειδών, ο τόπος της απόσπασης στην Ελλάδα, η ημε¬ 
ρομηνία έναρξης και λήξης της απόσπασης, ο αριθμός 
και η ειδικότητα των ατόμων που θα απασχοληθούν 
και οι όροι απασχόλησης του εργαζομένου, μεταξύ των 
οποίων και η ανάληψη των εξόδων διαμονής, ιατροφαρ¬ 
μακευτικής περίθαλψης και επιστροφής του. 

Άρθρο 11 

Εθνική θεώρηση εισόδου σε αθλητές - προπονητές 

Γ ια τη χορήγηση εθνικής θεώρησης εισόδου σε αθλη¬ 
τή ή προπονητή αθλήματος, υπήκοο τρίτης χώρας, σύμ¬ 
φωνα με το άρθρο 20 παρ.1 του ν. 3386/2005, απαιτείται 
η προσκόμιση: 

α. της έγκρισης της εισόδου του από την Ελληνική 
αθλητική ομοσπονδία του οικείου αθλήματος με σκοπό 
την εγγραφή, μεταγραφή ή πρόσληψη του από ανα¬ 
γνωρισμένο αθλητικό σωματείο, την Αθλητική Ανώνυμη 
Εταιρεία ή Τμήμα Αμειβομένων Αθλητών και 

β. αποδείξεων ότι ο ενδιαφερόμενος αλλοδαπός δια¬ 
θέτει πλήρη κάλυψη ιατροφαρμακευτικής περίθαλψης 
και εργατικού ατυχήματος για το διάστημα διαμονής 
του στην Ελλάδα. 

Αντίστοιχη εθνική θεώρηση εισόδου δύνανται επίσης 
να λαμβάνουν και τα μέλη της οικογένειας του ως άνω 
αλλοδαπού, όπως αυτά ορίζονται στο άρθρο 54 παρ. 1 
του ν. 3386/2005, εφόσον τον συνοδεύουν, υπό τον όρο 
ότι τα έξοδα διαβίωσης και ιατροφαρμακευτικής περί¬ 
θαλψης τους δεν θα επιβαρύνουν το εθνικό σύστημα 
πρόνοιας (Αρθρο 20 παρ. 4 ν. 3386/2005). Ο συζυγικός 
ή οικογενειακός δεσμός αποδεικνύεται με πρόσφατο 
πιστοποιητικό οικογενειακής κατάστασης. 

Βάσει του Αρθρου 20 παρ. 5 ν. 3386/2005, εθνική θεώ¬ 
ρηση εισόδου δύναται επίσης να χορηγηθεί σε αθλητές, 
προπονητές και συνοδεύον αυτούς εξειδικευμένο προ¬ 
σωπικό με σκοπό την προετοιμασία τους ενόψει συμ¬ 
μετοχής σε διεθνείς αθλητικές διοργανώσεις. Γ ια την 
έκδοση της εν λόγω θεώρησης απαιτείται η προσκόμιση 
αντίστοιχης έγκρισης της Ελληνικής ομοσπονδίας του 
οικείου αθλήματος, καθώς και αποδείξεων ότι οι ενδια¬ 
φερόμενοι αλλοδαποί διαθέτουν επαρκείς πόρους διαβί¬ 
ωσης για το διάστημα της διαμονής τους στην Ελλάδα 
και πλήρη κάλυψη ιατροφαρμακευτικής περίθαλψης. 


Άρθρο 12 

Εθνική θεώρηση εισόδου 
σε μέλη καλλιτεχνικών συγκροτημάτων 
Γ ια τη χορήγηση εθνικής θεώρησης εισόδου σε μέλη 
καλλιτεχνικών συγκροτημάτων και συνοδεύοντας αυτό 
λοιπούς εργαζόμενους, σύμφωνα με το άρθρο 21 του ν. 
3386/2005, απαιτείται η προσκόμιση: 

α. αντιγράφου της σχετικής σύμβασης υπηρεσιών ή 
έργου από το εν λόγω συγκρότημα, υπογεγραμμένης 
από αυτό ως ενιαίο νομικό πρόσωπο και 
β. αποδείξεων για την ανωτέρω ιδιότητα των αλλο¬ 
δαπών, μεταξύ των οποίων βεβαίωση του αρμόδιου 
Υπουργείου της χώρας προέλευσης για την επίσημη 
καταχώριση του συγκροτήματος 
γ. αποδείξεων ότι οι ενδιαφερόμενοι αλλοδαποί δια¬ 
θέτουν για το διάστημα της διαμονής τους στην Ελλά¬ 
δα πλήρη κάλυψη ιατροφαρμακευτικής περίθαλψης και 
εργατικού ατυχήματος. 

Αρθρο 13 

Εθνική θεώρηση εισόδου 
σε πνευματικούς δημιουργούς 
Γ ια τη χορήγηση εθνικής θεώρησης εισόδου σε πνευ¬ 
ματικούς δημιουργούς, σύμφωνα με το άρθρο 22 του ν. 
3386/2005, απαιτείται η προσκόμιση: 

α. αντιγράφου της σχετικής σύμβασης, διάρκειας 
άνω των τριών μηνών, με επιχείρηση ή οργανισμό το 
αντικείμενο του οποίου συνίσταται σε δραστηριότητες 
εκμετάλλευσης ή δημιουργίας προϊόντων πνευματικής 
ιδιοκτησίας και 

β. επίσημων αποδείξεων για την ανωτέρω ιδιότητα 
των αλλοδαπών. 

γ. αποδείξεων ότι οι ενδιαφερόμενοι αλλοδαποί διαθέ¬ 
τουν για το διάστημα της διαμονής τους στην Ελλάδα 
πλήρη κάλυψη ιατροφαρμακευτικής περίθαλψης. 

Αρθρο 14 

Εθνική θεώρηση εισόδου 
σε μέλη ξένων αρχαιολογικών σχολών 
Γ ια τη χορήγηση εθνικής θεώρησης εισόδου σε μέλος 
ξένης αρχαιολογικής σχολής εποπτευόμενης από το 
Υπουργείο Πολιτισμού, σύμφωνα με το άρθρο 23 του 
ν. 3386/2005, προκειμένου να συμμετάσχει σε επιστη¬ 
μονικές δραστηριότητες της σχολής αυτής, απαιτείται 
η προσκόμιση: 

α. βεβαίωσης της οικείας αρχαιολογικής σχολής για 
την ανωτέρω ιδιότητα του αλλοδαπού και 
β. αποδείξεων ότι διαθέτει για το διάστημα της δι¬ 
αμονής του στην Ελλάδα πλήρη κάλυψη ιατροφαρμα¬ 
κευτικής περίθαλψης. 

Αντίστοιχη εθνική θεώρηση εισόδου δύνανται επίσης να 
λαμβάνουν και τα μέλη της οικογένειας του ως άνω αλ¬ 
λοδαπού, όπως αυτά ορίζονται στο άρθρο 54 παρ. 1 του 
ν. 3386/2005, εφόσον τον συνοδεύουν, υπό τον όρο ότι 
τα έξοδα διαβίωσης και ιατροφαρμακευτικής περίθαλψης 
τους δεν θα επιβαρύνουν το εθνικό σύστημα πρόνοιας. 
Ο συζυγικός ή οικογενειακός δεσμός αποδεικνύεται με 
πρόσφατο πιστοποιητικό οικογενειακής κατάστασης. 

Άρθρο 15 

Εθνική θεώρηση εισόδου 
για ανεξάρτητη οικονομική δραστηριότητα 

Γ ια τη χορήγηση εθνικής θεώρησης εισόδου για ανε¬ 
ξάρτητη οικονομική δραστηριότητα, για την οποία απαι- 

τείται κατάθεση κεφαλαίου μεγαλύτερου των 60.000 
Ευρώ, σύμφωνα με το άρθρο 24 του ν. 3386/2005, ο 
αϊτών αλλοδαπός οφείλει να προσκομίσει: 

α. οικονομοτεχνική μελέτη περί του είδους και του 
ύψους της επένδυσης καθώς και των πηγών χρηματοδό¬ 
τησης, από την οποία να προκύπτει ότι η δραστηριότητα 
του θα ενισχύσει την ανάπτυξη της εθνικής οικονομίας, 

β. απόδειξη κατάθεσης 60.000 Ευρώ κατ’ ελάχιστον 
σε λογαριασμό στο όνομα του σε αναγνωρισμένο τρα¬ 
πεζικό ίδρυμα της αλλοδαπής. 

Η αρμόδια διπλωματική ή προξενική αρχή μπορεί κατά 
περίπτωση να απαιτήσει επιπλέον προσκόμιση: 

γ. πιστοποιητικού φορολογικής ενημερότητας της 
χώρας προέλευσης και 

δ. στοιχείων που αποδεικνύουν την επιστημονική ή τε¬ 
χνική ή επαγγελματική κατάρτιση του ενδιαφερομένου 
ως προς τη δραστηριότητα που επιθυμεί να ασκήσει. 

Η αρμόδια διπλωματική ή προξενική αρχή διαβιβάζει 
την αίτηση και τα δικαιολογητικά στην υπηρεσία Αλ¬ 
λοδαπών και Μετανάστευσης της Περιφέρειας όπου 
εδρεύει ο Δήμος ή η Κοινότητα της σκοπούμενης εγκα¬ 
τάστασης του αλλοδαπού. 

Η εν λόγω θεώρηση δεν χορηγείται εάν δεν περιέλθει 
στην αρμόδια διπλωματική ή προξενική αρχή απευθείας 
από την ως άνω υπηρεσία της Περιφέρειας η πράξη 
έγκρισης της άσκησης της συγκεκριμένης οικονομικής 
δραστηριότητας. 

Άρθρο 16 

Εθνική θεώρηση εισόδου 
για πραγματοποίηση επένδυσης 

Για τη χορήγηση εθνικής θεώρησης εισόδου για πραγ¬ 
ματοποίηση επένδυσης για την οποία απαιτείται κατά¬ 
θεση κεφαλαίου τουλάχιστον 300.000 Ευρώ, σύμφωνα 
με το άρθρο 26 του ν. 3386/2005, ο αϊτών αλλοδαπός 
οφείλει να προσκομίσει τα δικαιολογητικά που καθορίζο¬ 
νται στην Κοινή Υπουργική Απόφαση του εδαφίου β' της 
τρίτης παραγράφου του άρθρου 26 του ν. 3386/2005. 

Η αρμόδια διπλωματική ή προξενική αρχή διαβιβάζει 
την αίτηση και τα δικαιολογητικά στη Διεύθυνση Κε¬ 
φαλαίων Εξωτερικού/Τμήμα Παρακολούθησης Ξένων 
Άμεσων Επενδύσεων του Υπουργείου Οικονομίας και 
Οικονομικών. 

Η εν λόγω θεώρηση δεν χορηγείται εάν δεν περιέλθει 
στην αρμόδια διπλωματική ή προξενική αρχή απευθείας 
από την ως άνω υπηρεσία η απόφαση του Υπουργού 
Εσωτερικών, Δημόσιας Διοίκησης και Αποκέντρωσης για 
την έγκριση της πραγματοποίησης της συγκεκριμένης 
επένδυσης. 

Αντίστοιχη εθνική θεώρηση εισόδου δύνανται επίσης 
να λαμβάνουν και τα μέλη της οικογένειας του ως άνω 
αλλοδαπού, όπως αυτά ορίζονται στο άρθρο 54 παρ. 1 
του ν. 3386/2005, εφόσον τον συνοδεύουν, υπό τον όρο 
ότι τα έξοδα διαβίωσης και ιατροφαρμακευτικής περί¬ 
θαλψης τους δεν θα επιβαρύνουν το εθνικό σύστημα 
πρόνοιας. Ο συζυγικός ή οικογενειακός δεσμός απο- 
δεικνύεται με πρόσφατο πιστοποιητικό οικογενειακής 
κατάστασης. 

Αρθρο 17 

Εθνική θεώρηση εισόδου για σπουδές 

Για τη χορήγηση εθνικής θεώρησης εισόδου για 
σπουδές πτυχιακού ή μεταπτυχιακού επιπέδου σε Πα¬ 


νεπιστήμια, Τεχνολογικά Εκπαιδευτικά Ιδρύματα (Τ.Ε.Ι.), 
Ανώτερες Εκκλησιαστικές Σχολές και Εκκλησιαστικές 
Σχολικές Μονάδες, Ανωτέρα Σχολή Εκπαιδευτικών Τε¬ 
χνολόγων Μηχανικών της Ανώτατης Σχολής Παιδαγω¬ 
γικής και Τεχνολογικής Εκπαίδευσης (Α.Σ.Ε.ΤΕ.Μ./Α.Σ.ΠΑΙ. 
Τ.Ε.), Ανώτερη Σχολή Τουριστικών Επαγγελμάτων Ε.Ο.Τ. 
και σε Τεχνικά Επαγγελματικά Εκπαιδευτήρια (Τ.Ε.Ε.), 
συμπεριλαμβανομένου και τυχόν προβλεπόμενου από 
την κείμενη νομοθεσία κύκλου προετοιμασίας, απαιτεί¬ 
ται η προσκόμιση: 

α. αποδεικτικού εγγραφής ή βεβαίωσης αποδοχής 
προς φοίτηση από τον οικείο εκπαιδευτικό φορέα. Σε 
περίπτωση που έχει προηγηθεί η εγγραφή, επιπλέον 
προσκόμιση της απόδειξης καταβολής των τελών εγ¬ 
γραφής, 

β. για τους επιλεγέντες σε άλλη σχολή, πλην Πα¬ 
νεπιστημίων και Τεχνολογικών Εκπαιδευτικών Ιδρυ¬ 
μάτων (ΤΕΙ), εφόσον αυτό έχει ζητηθεί από το οικείο 
εκπαιδευτικό ίδρυμα, πιστοποιητικού γλωσσομάθειας 
ή άλλων αποδεικτικών στοιχείων για την επαρκή γνώ¬ 
ση της γλώσσας του προγράμματος σπουδών που θα 
παρακολουθήσουν, 

γ. αποδεικτικών στοιχείων ότι ο ενδιαφερόμενος αλ¬ 
λοδαπός διαθέτει επαρκείς πόρους για την κάλυψη των 
εξόδων διαβίωσης, των σπουδών και του επαναπατρι¬ 
σμού του καθώς και ότι τυγχάνει πλήρους κάλυψης 
ιατροφαρμακευτικής περίθαλψης. 

Άρθρο 18 

Εθνική θεώρηση εισόδου 
για επαγγελματική κατάρτιση 

Γ ια τη χορήγηση εθνικής θεώρησης εισόδου για φοί¬ 
τηση σε δημόσια ή ιδιωτικά Ινστιτούτα Επαγγελματικής 
Κατάρτισης (Ι.Ε.Κ.) ή για την παρακολούθηση αδιαβάθ- 
μητου εκπαιδευτικού επιπέδου προγραμμάτων σε Ερ¬ 
γαστήρια Ελευθέρων Σπουδών, συμπεριλαμβανομένου 
και τυχόν προβλεπόμενου από την κείμενη νομοθεσία 
προπαρασκευαστικού έτους εκμάθησης της Ελληνικής 
γλώσσας, απαιτείται η προσκόμιση: 

α. βεβαίωσης εγγραφής ή αποδοχής προς φοίτηση 
από τον οικείο εκπαιδευτικό φορέα, 

β. έγκρισης της φοίτησης από τον Οργανισμό Επαγ¬ 
γελματικής Εκπαίδευσης και Κατάρτισης (Ο.Ε.Ε.Κ.) 

γ. πιστοποιητικού γλωσσομάθειας ή άλλων αποδει¬ 
κτικών στοιχείων, όπου αυτά απαιτούνται βάσει της 
κείμενης νομοθεσίας, για την επαρκή γνώση της γλώσ¬ 
σας του προγράμματος σπουδών που ο αλλοδαπός θα 
παρακολουθήσει ή βεβαίωσης εγγραφής του σε εγγε- 
κριμένο διδασκαλείο της Νέας Ελληνικής Γλώσσας, ως 
τμήμα των σπουδών του. 

δ. αποδεικτικών στοιχείων ότι διαθέτει επαρκείς πό¬ 
ρους για την κάλυψη των εξόδων διαβίωσης, των σπου¬ 
δών και του επαναπατρισμού του καθώς και ότι τυγχάνει 
πλήρους κάλυψης ιατροφαρμακευτικής περίθαλψης. 

Αρθρο 19 

Εθνική θεώρηση εισόδου 
για φοίτηση σε στρατιωτικές σχολές 

Γ ια τη χορήγηση εθνικής θεώρησης εισόδου για φοί¬ 
τηση στις Σχολές και στα Ειδικά Σχολεία των Ενόπλων 
Δυνάμεων, των Σωμάτων Ασφαλείας ή Ακαδημίες του 
Εμπορικού Ναυτικού, στο πλαίσιο διμερούς μορφωτικού 
προγράμματος, απαιτείται η προσκόμιση: 

α. βεβαίωσης αποδοχής προς φοίτηση από τον οικείο 
εκπαιδευτικό φορέα, β.πιστοποιητικού γλωσσομάθειας ή 
άλλων αποδεικτικών στοιχείων, εφόσον αυτό έχει ζητη¬ 
θεί από την οικεία στρατιωτική σχολή, για την επαρκή 
γνώση της γλώσσας του προγράμματος σπουδών που ο 
αλλοδαπός θα παρακολουθήσει ή βεβαίωσης εγγραφής 
του σε εγκεκριμένο διδασκαλείο της Νέας Ελληνικής 
Γλώσσας, ως τμήμα των σπουδών του, και 

Αρθρο 20 

Εθνική θεώρηση εισόδου 
για απόκτηση ιατρικής ειδικότητας 

Για τη χορήγηση εθνικής θεώρησης εισόδου για την από¬ 
κτηση ιατρικής ειδικότητας απαιτείται η προσκόμιση: 

α. βεβαίωσης από νοσηλευτικό ίδρυμα που σύμφωνα με 
το νόμο παρέχει την επιλεγείσα ειδικότητα ότι ο ενδιαφε¬ 
ρόμενος αλλοδαπός γίνεται δεκτός προς απόκτηση της, 
β. τίτλου ιατρικών σπουδών του αλλοδαπού, 
γ. πιστοποιητικού γλωσσομάθειας ή άλλων αποδεικτι¬ 
κών στοιχείων, εφόσον αυτό έχει ζητηθεί από το οικείο 
νοσηλευτικό ίδρυμα, για την ικανοποιητική γνώση της 
γλώσσας στην οποία θα διεξάγεται η παρακολούθηση 
για την απόκτηση της ιατρικής ειδικότητας, και 
δ. αποδεικτικών στοιχείων ότι διαθέτει επαρκείς πό¬ 
ρους για την κάλυψη των εξόδων διαβίωσης, των σπου¬ 
δών και του επαναπατρισμού του καθώς και ότι τυγχάνει 
πλήρους κάλυψης ιατροφαρμακευτικής περίθαλψης. 

Αντίστοιχη εθνική θεώρηση εισόδου δύνανται επίσης να 
λαμβάνουν και τα μέλη της οικογένειας του ως άνω αλ¬ 
λοδαπού, όπως αυτά ορίζονται στο άρθρο 54 παρ. 1 του 
ν. 3386/2005, εφόσον τον συνοδεύουν, υπό τον όρο ότι 
τα έξοδα διαβίωσης και ιατροφαρμακευτικής περίθαλψης 
τους δεν θα επιβαρύνουν το εθνικό σύστημα πρόνοιας. 
Ο συζυγικός ή οικογενειακός δεσμός αποδεικνύεται με 
πρόσφατο πιστοποιητικό οικογενειακής κατάστασης. 

Αοθοο 21 

Εθνική θεώρηση εισόδου 
για συμμετοχή σε ειδικά προγράμματα 

Γ ια τη χορήγηση εθνικής θεώρησης εισόδου σε αλ¬ 
λοδαπό, υπήκοο τρίτης χώρας που θα συμμετάσχει σε 
πρόγραμμα ανταλλαγών στο πλαίσιο διακρατικής συμ¬ 
φωνίας, σε πρόγραμμα συνεργασίας με χρηματοδότη¬ 
ση της Ευρωπαϊκής Ένωσης καθώς και σε υπότροφο 
Υπουργείων, Οργανισμών, Κοινωφελών Ιδρυμάτων και 
του Ι.Κ.Υ. απαιτείται η προσκόμιση: 

α. βεβαίωσης συμμετοχής ή χορήγησης της υποτρο¬ 
φίας εκ μέρους του αντίστοιχου φορέα υλοποίησης του 
αντίστοιχου προγράμματος ή χορήγησης υποτροφιών, 
β. πιστοποιητικού γλωσσομάθειας ή άλλων αποδεικτι¬ 
κών στοιχείων για την ικανοποιητική γνώση της γλώσ¬ 
σας του προγράμματος που θα παρακολουθήσει, και 
γ. αποδεικτικών στοιχείων, συνεκτιμώμενης της υποτρο¬ 
φίας, ότι ο ενδιαφερόμενος αλλοδαπός έχει εξασφαλίσει 
επαρκείς πόρους για την κάλυψη των εξόδων διαβίωσης 
και του επαναπατρισμού του, καθώς και ότι τυγχάνει 
πλήρους κάλυψης ιατροφαρμακευτικής περίθαλψης. 

Για τη χορήγηση εθνικής θεώρησης εισόδου σε αλλοδαπό, 
υπήκοο τρίτης χώρας που θα συμμετάσχει σε πρόγραμμα 
ανταλλαγών στο πλαίσιο διακρατικής συμφωνίας με σκο¬ 
πό, ειδικότερα, την πρακτική άσκηση στο αντικείμενο των 
σπουδών του, απαιτείται επιπλέον η προσκόμιση τίτλου 
σπουδών επί του αντικειμένου της πρακτικής άσκησης. 


Αρθρο 22 

Εθνική θεώρηση εισόδου 
σε οικονομικά ανεξάρτητα άτομα 
Γ ια τη χορήγηση εθνικής θεώρησης εισόδου σε οικο¬ 
νομικά ανεξάρτητο άτομο που επιθυμεί να εισέλθει στην 
Ελλάδα με σκοπό την εγκατάσταση του, σύμφωνα με το 
άρθρο 36 του ν. 3386/2005, απαιτείται η προσκόμιση: 

α. αποδεικτικών στοιχείων ότι διαθέτει το απαιτούμενο 
σταθερό ετήσιο εισόδημα για την κάλυψη των δαπανών 
διαβίωσης του, σύμφωνα με την Κ.Υ.Α. της παρ. 2 του 
άρθρου 90 του ν. 3386/2005, χωρίς να ασκήσει, για το 
διάστημα της παραμονής του, εξαρτημένη ή ανεξάρτητη 
δραστηριότητα στην Ελλάδα, και 
β. βεβαίωσης ότι έχει υποβληθεί αίτηση σε ασφαλιστικό 
φορέα για πλήρη κάλυψη εξόδων νοσηλείας και ιατρο¬ 
φαρμακευτικής περίθαλψης κατά το διάστημα διαμονής 
του στην Ελλάδα. 

Αντίστοιχη εθνική θεώρηση εισόδου δύνανται επίσης να 
λαμβάνουν και τα μέλη της οικογένειας του ως άνω αλ¬ 
λοδαπού, όπως αυτά ορίζονται στο άρθρο 54 παρ. 1 του 
ν. 3386/2005, εφόσον τον συνοδεύουν, υπό τον όρο ότι 
τα έξοδα διαβίωσης και ιατροφαρμακευτικής περίθαλψης 
τους δεν θα επιβαρύνουν το εθνικό σύστημα πρόνοιας. 
Ο συζυγικός ή οικογενειακός δεσμός αποδεικνύεται με 
πρόσφατο πιστοποιητικό οικογενειακής κατάστασης. 

Αρθρο 23 

Εθνική θεώρηση εισόδου 
σε ανταποκριτές ξένου τύπου 
Γ ια τη χορήγηση εθνικής θεώρησης εισόδου σε αντα¬ 
ποκριτή ξένου τύπου που έχουν διαπιστευθεί στη Γ ενική 
Γραμματεία Ενημέρωσης απαιτείται η προσκόμιση: 

α. βεβαίωσης της Γενικής Γραμματείας Ενημέρωσης 
για την ανωτέρω ιδιότητα του αλλοδαπού, 
β. αποδείξεων ότι ο ενδιαφερόμενος αλλοδαπός δια¬ 
θέτει επαρκείς πόρους διαβίωσης για το διάστημα της 
διαμονής του στην Ελλάδα, και 
γ. βεβαίωσης ότι έχει υποβληθεί αίτηση σε ασφαλιστικό 
φορέα για πλήρη κάλυψη εξόδων νοσηλείας και ιατρο¬ 
φαρμακευτικής περίθαλψης κατά το διάστημα διαμονής 
του στην Ελλάδα. 

Αντίστοιχη εθνική θεώρηση εισόδου δύνανται επίσης να 
λαμβάνουν και τα μέλη της οικογένειας του ως άνω αλ¬ 
λοδαπού, όπως αυτά ορίζονται στο άρθρο 54 παρ. 1 του 
ν. 3386/2005, εφόσον τον συνοδεύουν, υπό τον όρο ότι 
τα έξοδα διαβίωσης και ιατροφαρμακευτικής περίθαλψης 
τους δεν θα επιβαρύνουν το εθνικό σύστημα πρόνοιας. 
Ο συζυγικός ή οικογενειακός δεσμός αποδεικνύεται με 
πρόσφατο πιστοποιητικό οικογενειακής κατάστασης. 

Αρθρο 24 

Εθνική θεώρηση εισόδου 
σε λειτουργούς γνωστών θρησκειών 
Γ ια τη χορήγηση εθνικής θεώρησης εισόδου σε αλλοδαπό 
ορθόδοξο ή ομόθρησκο κληρικό ή άλλο θρησκευτικό λει¬ 
τουργό γνωστής θρησκείας για την εκπλήρωση λειτουργι¬ 
κών και ποιμαντικών αναγκών, απαιτείται η προσκόμιση: 

α. βεβαίωσης του οικείου Μητροπολίτη, προκειμένου 
για ορθόδοξο κληρικό ή του οικείου εκπροσώπου γνω¬ 
στής θρησκείας στην Ελλάδα, προκειμένου για θρησκευ¬ 
τικό λειτουργό άλλου δόγματος ή θρησκείας, με την 
οποία θα βεβαιώνεται η ιδιότητα του ενδιαφερομένου ως 
μέλους της Εκκλησίας της Ελλάδας ή του αντίστοιχου 
θρησκευτικού ιδρύματος και ο σκοπός της εισόδου και 

παραμονής του, ο οποίος πρέπει να είναι αποκλειστικά 
η άσκηση ιερατικών καθηκόντων, και 
β. βεβαίωσης του οικείου Μητροπολίτη, προκειμένου 
για ορθόδοξο κληρικό ή του οικείου εκπροσώπου γνω¬ 
στής θρησκείας στην Ελλάδα, προκειμένου για θρη¬ 
σκευτικό λειτουργό άλλου δόγματος ή θρησκείας, ότι 
αναλαμβάνουν την πλήρη κάλυψη των εξόδων διαβίω¬ 
σης και ιατροφαρμακευτικής περίθαλψης του. 

Η αρμόδια διπλωματική ή προξενική αρχή δύναται 
να διενεργεί ελέγχους προκειμένου να εξακριβωθεί η 
εγκυρότητα της νομικής υπόστασης και λοιπά θέματα 
νομιμοποίησης της εκάστοτε θρησκευτικής ένωσης, των 
νομίμων εκπροσώπων της, καθώς και η γνησιότητα των 
προσκομιζόμενων εγγράφων. 

Αντίστοιχη εθνική θεώρηση εισόδου δύνανται επίσης να 
λαμβάνουν και τα μέλη της οικογένειας του ως άνω αλ¬ 
λοδαπού, όπως αυτά ορίζονται στο άρθρο 54 παρ. 1 του 
ν. 3386/2005, εφόσον τον συνοδεύουν, υπό τον όρο ότι 
τα έξοδα διαβίωσης και ιατροφαρμακευτικής περίθαλψης 
τους δεν θα επιβαρύνουν το εθνικό σύστημα πρόνοιας. 
Ο συζυγικός ή οικογενειακός δεσμός αποδεικνύεται με 
πρόσφατο πιστοποιητικό οικογενειακής κατάστασης. 

Άρθρο 25 

Εθνική θεώρηση εισόδου 

για φοίτηση στην Αθωνιάδα Εκκλησιαστική Ακαδημία 
Για τη χορήγηση εθνικής θεώρησης εισόδου για φοί¬ 
τηση στην Αθωνιάδα Εκκλησιαστική Ακαδημία του Αγίου 
Όρους, ο αϊτών αλλοδαπός οφείλει να προσκομίσει: 

α. βεβαίωση εγγραφής στην Αθωνιάδα Εκκλησιαστική 
Ακαδημία, 

β. βεβαίωση Ιερός Μονής ή ιδρύματος ή ιδιώτη ότι 
αναλαμβάνει την κηδεμονία, τα έξοδα σπουδών και δι¬ 
αβίωσης του στο Άγιον Όρος, και 
γ. βεβαίωση της Ιερός Επιστασίας ή της Ιερός Μονής 
ή του ιδρύματος ή του ως άνω ιδιώτη ότι αναλαμβάνει 
την πλήρη κάλυψη της ιατροφαρμακευτικής περίθαλψης 
και των εξόδων νοσηλείας του. 

Άρθρο 26 

Εθνική θεώρηση εισόδου για σπουδή, 
γνωριμία ή άσκηση του μοναχικού βίου 
Γ ια τη χορήγηση εθνικής θεώρησης εισόδου σε αλλοδα¬ 
πό ο οποίος επιθυμεί να διαμείνει στην περιοχή του Αγίου 
Όρους για σπουδή ή γνωριμία του Αγιορείτικου βίου, 
απαιτείται η προσκόμιση βεβαίωσης μίας εκ των είκοσι 
Ιερών Μονών του Αγίου Όρους, προς την οποία υπέβαλε 
σχετική αίτηση, με την οποία βεβαιώνεται ότι αυτός έχει 
γίνει δεκτός και ότι η φιλοξενούσα Μονή αναλαμβάνει να 
του παρέχει κατάλυμα, τροφή και λοιπά έξοδα διαβίωσης 
καθώς και πλήρη ιατροφαρμακευτική περίθαλψη. 

Για τη χορήγηση εθνικής θεώρησης εισόδου σε αλ¬ 
λοδαπό ο οποίος επιθυμεί να γνωρίσει το μοναχικό βίο 
ή να μονάσει απαιτείται η προσκόμιση βεβαίωσης της 
οικείας Ιερός Μονής προς την οποία υπέβαλε σχετική 
αίτηση, με την οποία βεβαιώνεται ότι αυτός έχει γίνει 
δεκτός και ότι η φιλοξενούσα Μονή αναλαμβάνει να του 
παρέχει κατάλυμα, τροφή και λοιπά έξοδα διαβίωσης 
καθώς και πλήρη ιατροφαρμακευτική περίθαλψη. 

Άρθρο 27 

Εθνική θεώρηση εισόδου 
σε αρχηγούς οργανωμένων ομάδων τουρισμού 
Για τη χορήγηση εθνικής θεώρησης εισόδου σε αλλοδα¬ 
πό, εργαζόμενο και αμειβόμενο από τουριστικό γραφείο 


του εξωτερικού το οποίο συνεργάζεται με αντίστοιχο 
Ελληνικό γραφείο, προκειμένου να εισέλθει στην Ελλάδα 
και να απασχοληθεί ως Αρχηγός Οργανωμένων Ομάδων 
Τουρισμού (ίουτ Ιθ 30 θγ), απαιτείται η προσκόμιση: 

α. υπεύθυνης δήλωσης του Ελληνικού τουριστικού 
γραφείου που συνεργάζεται με το αλλοδαπό τουριστικό 
γραφείο ότι ο αλλοδαπός δεν θα προσληφθεί για εργα¬ 
σία και ότι θα απασχοληθεί εκτός του γραφείου για την 
εξυπηρέτηση των αφικνούμενων, μέσω του αλλοδαπού 
τουριστικού γραφείου, ομάδων τουριστών για χρονικό δι¬ 
άστημα που δεν θα υπερβαίνει τους οκτώ (8) μήνες, και 
β. βεβαίωσης πλήρους κάλυψης ιατροφαρμακευτικής 
περίθαλψης και εργατικού ατυχήματος κατά το διάστη¬ 
μα διαμονής του στην Ελλάδα. 

Η θεώρηση χορηγείται μόνον μετά από σύμφωνη γνώ¬ 
μη της αρμόδιας υπηρεσίας του Υπουργείου Τουριστι¬ 
κής Ανάπτυξης. 

Άρθρο 28 

Εθνική θεώρηση εισόδου 
για την εκπόνηση ερευνητικού προγράμματος 
Γ ια τη χορήγηση εθνικής θεώρησης εισόδου σε αλλο¬ 
δαπό, υπήκοο τρίτης χώρας, κάτοχο πτυχίου ανώτερης 
εκπαίδευσης που παρέχει πρόσβαση σε διδακτορικού 
επιπέδου προγράμματα, ο οποίος έχει συνάψει σύμβαση 
συνεργασίας στην Ελλάδα με δημόσιο ερευνητικό ορ¬ 
γανισμό ή άλλο ερευνητικό φορέα του δημόσιου τομέα 
ή ν.π.ι.δ. εποπτευόμενο από δημόσια αρχή, και επιθυμεί 
να διαμείνει στην Ελλάδα για διάστημα άνω των τρι¬ 
ών μηνών προκειμένου να συμμετάσχει σε εγκεκριμένο 
ερευνητικό πρόγραμμα στο πλαίσιο της σύμβασης αυ¬ 
τής, απαιτείται η προσκόμιση: 

α. αντιγράφου της σύμβασης συνεργασίας με τον ερευ¬ 
νητικό οργανισμό ή εποπτευόμενο ερευνητικό φορέα, 
στην οποία πρέπει να αναγράφονται πλήρως τα στοιχεία 
του οργανισμού ή φορέα, οι όροι συνεργασίας με τον 
αλλοδαπό και ο χρόνος περάτωσης της, η έγκριση του 
ερευνητικού προγράμματος από την αρμόδια δημόσια 
αρχή και η υποχρέωση του ερευνητικού οργανισμού ή φο¬ 
ρέα να αναλάβει τα έξοδα διαμονής, ιατροφαρμακευτικής 
περίθαλψης και επαναπατρισμού του αλλοδαπού, και 
β. αντιγράφου του πτυχίου και λοιπών άλλων πιστο¬ 
ποιητικών εκπαίδευσης του αλλοδαπού, αντίστοιχης 
ειδικότητας για την οποία καλείται να συμμετάσχει στο 
ερευνητικό πρόγραμμα. 

Αντίστοιχη εθνική θεώρηση εισόδου δύνανται επίσης 
να λαμβάνουν και τα μέλη της οικογένειας του ως άνω 
αλλοδαπού, όπως αυτά ορίζονται στο άρθρο 54 παρ. 1 του 
ν. 3386/2005, εφόσον τον συνοδεύουν, υπό τον όρο ότι 
τα έξοδα διαβίωσης και ιατροφαρμακευτικής περίθαλψης 
τους δεν θα επιβαρύνουν το εθνικό σύστημα πρόνοιας. 
Ο συζυγικός ή οικογενειακός δεσμός αποδεικνύεται με 
πρόσφατο πιστοποιητικό οικογενειακής κατάστασης. 

Άρθρο 29 

Εθνική θεώρηση εισόδου για επανένωση 
μελών οικογένειας υπηκόου τρίτης χώρας 
Γ ια τη χορήγηση εθνικής θεώρησης εισόδου σε αλλο¬ 
δαπό, υπήκοο τρίτης χώρας, που επιθυμεί να εισέλθει 
στην Ελλάδα για να συνενωθεί με μέλος της οικογέ¬ 
νειας του σύμφωνα με τους όρους και προϋποθέσεις 
των άρθρων 53 και επ. του ν. 3386/2005, η αρμόδια 
διπλωματική ή προξενική αρχή, μόλις της περιέλθει ο 
πλήρης σχετικός φάκελος από τον Γ ενικό Γ ραμματέα 

της Περιφέρειας στην οποία έχει υποβληθεί το αίτημα 
της οικογενειακής επανένωσης, διενεργεί σχετικούς 
ελέγχους και διεξάγει συνεντεύξεις προκειμένου να δι¬ 
απιστωθεί ότι δεν υφίσταται απάτη ή εικονικός γάμος 
ή υιοθεσία και ότι έχει ληφθεί ιδιαιτέρως υπόψη το 
συμφέρον των παιδιών, και κατόπιν τούτου, μπορεί να 
απορρίπτει αίτηση εισόδου για λόγους οικογενειακής 
επανένωσης, εφόσον καταδειχθεί ιδίως ότι: 

α. χρησιμοποιήθηκαν ψευδείς ή παραπλανητικές πλη¬ 
ροφορίες, πλαστά ή παραποιημένα έγγραφα ή άλλα 
παράνομα μέσα, 

β. το μέλος της οικογένειας διέμενε διαρκώς, πριν από 
την υποβολή της αίτησης οικογενειακής επανένωσης 
εκ μέρους του συντηρούντος, με αυτόν παράνομα στην 
Ελληνική επικράτεια και εμφανίζεται στην αρμόδια δι¬ 
πλωματική ή προξενική αρχή για την έκδοση θεώρησης 
εισόδου, με σκοπό την παραπλάνηση της ως προς τον 
πραγματικό τόπο της διαμονής του, 
γ. ο γάμος ή η υιοθεσία συνήφθησαν με αποκλειστικό 
σκοπό να επιτραπεί στο μέλος της οικογένειας η είσο¬ 
δος και η διαμονή στο Ελληνικό έδαφος, και 
δ. σε περίπτωση πολυγαμίας, ο συντηρών διαμένει 
ήδη με άλλη/άλλο σύζυγο στην Ελλάδα. 

Μετά την ολοκλήρωση των απαραίτητων ελέγχων, το 
αργότερο εντός διμήνου αφότου της ζητηθεί, η αρμόδια 
διπλωματική ή προξενική αρχή κοινοποιεί στο Γ ενικό Γ ραμ- 
ματέα της κατά τόπον αρμόδιας Περιφέρειας τη γνώμη της 
ως προς τη βασιμότητα του αιτήματος της οικογενειακής 
επανένωσης και την ύπαρξη της οικογενειακής σχέσης. 

Η θεώρηση δεν χορηγείται εάν δεν περιέλθει στην αρ¬ 
μόδια διπλωματική ή προξενική αρχή απευθείας από την 
κατά τόπον αρμόδια Περιφέρεια η απόφαση του Γ ενικού 
Γραμματέα με την οποία εγκρίνεται η αίτηση οικογενει¬ 
ακής επανένωσης του συντηρούντος αλλοδαπού. 

Αρθρο 30 

Επανένωση μελών οικογένειας 
ομογενούς ή παλιννοστήσαντος 
Σε αλλοδαπό, υπήκοο τρίτης χώρας, μέλος οικογέ¬ 
νειας, όπως αυτό ορίζεται στο Αρθρο 54 παρ. 1 του ν. 
3386/2005, ομογενούς ή παλλινοστήσαντος, επιθυμούντο 
να εισέλθει στην Ελλάδα προκειμένου να συνενωθεί με 
τον ομογενή ή παλλινοστήσαντα, δύναται να χορηγηθεί 
εθνική θεώρηση εισόδου, εφόσον προσκομισθεί: 

α. πρόσφατο πιστοποιητικό οικογενειακής κατάστα¬ 
σης για την απόδειξη του συζυγικού ή του οικογενειακού 
δεσμού, 

β. αντίγραφο του Ειδικού Δελτίου Ταυτότητας ή αντί¬ 
στοιχου νομιμοποιητικού εγγράφου για την ιδιότητα του 
ομογενούς ή παλιννοστήσαντος, 
γ. επίσημο έγγραφο της αρμόδιας αλλοδαπής αρχής 
σχετικά με την ανάθεση στον αλλοδαπό σύζυγο της 
γονικής μέριμνας του μη κοινού με τον ομογενή, ή πα- 
λιννοστήσαντα τέκνου του, 
δ. πράξη τέλεσης της υιοθεσίας, εφόσον πρόκειται 
για επανένωση με θετό τέκνο. 

Η αρμόδια διπλωματική ή προξενική αρχή δύναται 
να διενεργεί ελέγχους και να διεξάγει συνεντεύξεις 
προκειμένου να διαπιστωθεί εάν υφίσταται απάτη ή 
εικονικός γάμος ή υιοθεσία, και μπορεί να απορρίπτει 
αίτηση εισόδου για λόγους οικογενειακής επανένωσης 
εφόσον καταδειχθεί ότι: 

α. χρησιμοποιήθηκαν ψευδείς ή παραπλανητικές πλη¬ 
ροφορίες, πλαστά ή παραποιημένα έγγραφα ή άλλα 
παράνομα μέσα και/ή 


β. ο γάμος ή η υιοθεσία συνήφθησαν με αποκλειστικό 
σκοπό να επιτραπεί στο μέλος της οικογένειας η είσο¬ 
δος και η διαμονή στο Ελληνικό έδαφος. 

Αρθρο 31 

Εθνική θεώρηση εισόδου 
για επανένωση μελών οικογένειας πρόσφυγα 
Για τη χορήγηση εθνικής θεώρησης εισόδου σε αλ¬ 
λοδαπό, υπήκοο τρίτης χώρας, μέλος οικογένειας ανα¬ 
γνωρισμένου στην Ελλάδα πρόσφυγα, σύμφωνα με τους 
όρους και προϋποθέσεις του άρθρου 7 του π.δ. 61/1999, 
διαβιβάζεται από την καθ’ ύλην αρμόδια Διεύθυνση του 
Υπουργείου Δημόσιας Τάξης η έγκριση της αίτησης 
οικογενειακής επανένωσης. 

Αρθρο 32 

Διευκολύνσεις για ανθρωπιστικούς λόγους 
Για τις περιπτώσεις του Αρθρου 44 παρ. 1 εδ. γ' και δ' του 
ν. 3386/2005, δύναται να χορηγηθεί εθνική θεώρηση εισόδου, 
εφόσον ο ενδιαφερόμενος ευρίσκεται εκτός της Ελληνικής 
επικράτειας, στις ακόλουθες κατηγορίες αλλοδαπών: 

Α. πρόσωπα τα οποία φιλοξενούνται σε Ιδρύματα ή 
σε νομικά πρόσωπα κοινωφελούς σκοπού, 

Β. ανήλικα την επιμέλεια των οποίων έχουν Ελληνικές 
οικογένειες ή οικογένειες υπηκόων τρίτων χωρών με 
νόμιμη διαμονή στη χώρα, και 
Γ. ανήλικα για τα οποία είναι εκκρεμής διαδικασία 
υιοθεσίας. 

Α. Με την επιφύλαξη της κατά το άρθρο 44 παράγρα¬ 
φος 1 του ν. 3386/2005 προβλεπόμενης Κοινής Υπουρ¬ 
γικής Απόφασης, για τη χορήγηση εθνικής θεώρησης 
εισόδου για ανθρωπιστικούς λόγους σε πρόσωπα τα 
οποία φιλοξενούνται σε Ιδρύματα ή σε νομικά πρόσωπα 
κοινωφελούς σκοπού, απαιτείται η προσκόμιση: 

α. αντιγράφου του καταστατικού του Ιδρύματος ή 
του νομικού προσώπου, στην οποία θα αναγράφεται 
ο κοινωφελής σκοπός λειτουργίας του, καθώς και της 
δικαστικής απόφασης έγκρισης του, 
β. βεβαίωσης του Ιδρύματος ή του νομικού προσώπου 
ότι αναλαμβάνει τη φιλοξενία και πλήρη κάλυψη ιατρο¬ 
φαρμακευτικής περίθαλψης και εξόδων νοσηλείας του 
αλλοδαπού, και 

γ. σε περίπτωση κατά την οποία τα πρόσωπα που πρό¬ 
κειται να φιλοξενηθούν είναι ανήλικα ή τελούν υπό επι¬ 
τροπεία, γραπτής συγκατάθεσης του έχοντος την γονική 
μέριμνα, επιμέλεια ή επιτροπεία των προσώπων αυτών. 

Β. Με την επιφύλαξη της κατά το άρθρο 44 παράγρα¬ 
φος 1 του ν. 3386/2005 προβλεπόμενης Κοινής Υπουρ¬ 
γικής Απόφασης, για τη χορήγηση εθνικής θεώρησης 
εισόδου για ανθρωπιστικούς λόγους σε ανήλικα την 
επιμέλεια των οποίων έχουν Ελληνικές οικογένειες ή 
οικογένειες υπηκόων τρίτων χωρών με νόμιμη διαμονή 
στη χώρα απαιτείται η προσκόμιση: 

α. αντιγράφου της Ελληνικής δικαστικής απόφασης με 
την οποία ανατίθεται η επιμέλεια ή αναγνωρίζεται η αλ¬ 
λοδαπή πράξη της ανάθεσης της επιμέλειας του αλλοδα¬ 
πού ανηλίκου σε συγκεκριμένα μέλη της ενδιαφερόμενης 
Ελληνικής οικογένειας ή οικογένειας τρίτης χώρας, 
β. βεβαίωσης των μελών της οικογένειας στα οποία 
έχει ανατεθεί η επιμέλεια ότι αναλαμβάνουν τη φιλοξε¬ 
νία και πλήρη κάλυψη ιατροφαρμακευτικής περίθαλψης 
και εξόδων νοσηλείας του αλλοδαπού, και 
γ. σε περίπτωση κατά την οποία την επιμέλεια ανα- 

λαμβάνει οικογένεια υπηκόων τρίτης χώρας, αντιγράφου 
εν ισχύ άδειας διαμονής των μελών αυτής. 

Γ. Με την επιφύλαξη της κατά το άρθρο 44 παράγρα¬ 
φος 1 του ν. 3386/2005 προβλεπόμενης Κοινής Υπουρ¬ 
γικής Απόφασης, για τη χορήγηση εθνικής θεώρησης 
εισόδου για ανθρωπιστικούς λόγους σε ανήλικα για τα 
οποία είναι εκκρεμής διαδικασία υιοθεσίας, απαιτείται 
η προσκόμιση: 

α. αντιγράφου της αλλοδαπής δικαστικής απόφασης, 
με την οποία εγκρίνεται η υιοθεσία του ανήλικου τέκνου 
στην αλλοδαπή, 

β. αποδεικτικού κατάθεσης δικογράφου στα Ελληνικά 
δικαστήρια και ορισμού δικασίμου για την τέλεση της 
υιοθεσίας από αυτά, 

γ. γραπτής συγκατάθεσης του έχοντος την γονική 
μέριμνα φυσικού γονέα ή του αρμόδιου Ιδρύματος το 
οποίο έχει αναλάβει την επιμέλεια του τέκνου, 

δ. βεβαίωσης του υποψήφιου θετού γονέα ή των υπο¬ 
ψήφιων θετών γονέων από κοινού ότι αναλαμβάνουν τη 
φιλοξενία και πλήρη κάλυψη ιατροφαρμακευτικής περί¬ 
θαλψης και εξόδων νοσηλείας του αλλοδαπού, και 

ε. σε περίπτωση κατά την οποία οι θετοί γονείς είναι 
αλλοδαποί, υπήκοοι τρίτης χώρας, αντιγράφου εν ισχύ 
άδειας διαμονής τους στην Ελλάδα. 

Άρθρο 33 

Διευκολύνσεις για λόγους δημοσίου συμφέροντος 

Με την επιφύλαξη της κατά το άρθρο 45 παράγραφος 
1 του ν. 3386/2005 προβλεπόμενης Κοινής Υπουργικής 
Απόφασης, για τη χορήγηση εθνικής θεώρησης εισόδου 
για λόγους δημοσίου συμφέροντος, εφόσον ο ενδιαφε¬ 
ρόμενος ευρίσκεται εκτός της Ελληνικής επικράτειας, 
πρέπει να έχει περιέλθει στην αρμόδια διπλωματική ή 
προξενική αρχή απ’ ευθείας από τη Διεύθυνση Αλλοδα¬ 
πών και Μετανάστευσης του Υπουργείου Εσωτερικών, 
Δημόσιας Διοίκησης και Αποκέντρωσης η απόφαση της 
κατά περίπτωση αρμόδιας εθνικής αρχής με την οποία 
πιστοποιείται η ύπαρξη λόγου δημοσίου συμφέροντος 
και εγκρίνεται η χορήγηση άδειας διαμονής στον ενδι¬ 
αφερόμενο αλλοδαπό για το λόγο αυτό. 

Αντίστοιχη εθνική θεώρηση εισόδου δύνανται επίσης 
να λάβουν και τα μέλη της οικογένειας του ως άνω 
αλλοδαπού, όπου αυτό απαιτείται, και όπως αυτά ορί¬ 
ζονται στο Αρθρο 54 παρ. 1 του ν. 3386/2005, εφόσον 
τον συνοδεύουν, υπό τον όρο ότι τα έξοδα διαβίωσης 
και ιατροφαρμακευτικής περίθαλψης τους δεν θα επι¬ 
βαρύνουν το εθνικό σύστημα πρόνοιας. Ο συζυγικός 
ή οικογενειακός δεσμός αποδεικνύεται με πρόσφατο 
πιστοποιητικό οικογενειακής κατάστασης. 

Αρθρο 34 

Εθνική θεώρηση εισόδου σε διαπιστευμένα μέλη 
διπλωματικών ή προξενικών αρχών 
ή μέλη διεθνών οργανισμών 

και στο διοικητικό προσωπικό, συζύγους και τέκνα 

Για τη χορήγηση εθνικής θεώρησης εισόδου σε αλλο¬ 
δαπό που έρχεται για να αναλάβει υπηρεσία ως μέλος 
διπλωματικής ή προξενικής αρχής, στον/στη σύζυγο 
και τα ανήλικα τέκνα, απαιτείται προηγούμενη επίσημη 
ανακοίνωση από το Υπουργείο Εξωτερικών του κρά¬ 
τους αποστολής και η σύμφωνη γνώμη του Υπουργείου 


Εξωτερικών. Ως προς το προσωπικό μιας Διπλωματικής 
Αποστολής, υφίστανται οι εξής κατηγορίες: 

• Διπλωματικό 

• Διοικητικό και Τεχνικό 

• Υπηρετικό 

Ως προς το προσωπικό μιας έμμισθης Προξενικής Αρ¬ 
χής υφίστανται οι εξής κατηγορίες: 

• Προξενικός Λειτουργός 

• Ειδικός Προξενικός Υπάλληλος 

Γ ια τη χορήγηση εθνικής θεώρησης εισόδου σε αλλο¬ 
δαπό που έρχεται για να αναλάβει υπηρεσία ως μέλος 
Διεθνούς Οργανισμού ή Γ ραφείου Διεθνούς Οργανισμού, 
στον/στη σύζυγο και τα ανήλικα τέκνα, απαιτείται αντί¬ 
στοιχη επίσημη ανακοίνωση από την αρμόδια Διεύθυνση 
ή το Γ ραφείο του Διεθνούς Οργανισμού και η σύμφωνη 
γνώμη του Υπουργείου Εξωτερικών. 

Αρθρο 35 

Εθνική θεώρηση εισόδου 
σε ενήλικα τέκνα διπλωματικών υπαλλήλων 

Γ ια τη χορήγηση εθνικής θεώρησης εισόδου σε αλλο¬ 
δαπό, υπήκοο τρίτης χώρας, ενήλικο τέκνο διπλωματι¬ 
κού υπαλλήλου που υπηρετεί ως μέλος διπλωματικής ή 
προξενικής αρχής στην Ελλάδα απαιτούνται: 

Α. πρόσφατο πιστοποιητικό οικογενειακής κατάστα¬ 
σης για την απόδειξη του οικογενειακού δεσμού, και 

Β. επίσημη βεβαίωση της οικείας διπλωματικής αρχής 
στην Ελλάδα. 

Γ. βεβαίωση από την αρμόδια υπηρεσία του Υπουργεί¬ 
ου Εξωτερικών για την διπλωματική ιδιότητα του γονέα 
και το χρονικό διάστημα υπηρεσίας του στην Ελλάδα. 

Αρθρο 36 

Εθνική θεώρηση εισόδου σε ιδιωτικούς υπηρέτες 
μελών διπλωματικών αποστολών 

Γ ια τη χορήγηση εθνικής θεώρησης εισόδου σε αλλο¬ 
δαπό, υπήκοο τρίτης χώρας, που πρόκειται να εργαστεί 
ως ιδιωτικός υπηρέτης μέλους διπλωματικής αποστολής 
στην Ελλάδα απαιτούνται: 

Α. επίσημη βεβαίωση της οικείας διπλωματικής αρχής 
στην Ελλάδα, 

Β. βεβαίωση από την αρμόδια υπηρεσία του Υπουρ¬ 
γείου Εξωτερικών, για την ιδιότητα τους, καθώς και για 
το χρόνο απασχόλησης τους στην Ελλάδα. 

Άρθρο 37 

Μεταβατικές διατάξεις 

Τα αλλοδαπά δημόσια έγγραφα, που αναφέρονται 
στην παρούσα απαιτείται να είναι επικυρωμένα σύμφω¬ 
να με τα όσα ορίζονται στην παράγραφο 4 του άρθρου 
92 του ν. 3386/2005 και επίσημα μεταφρασμένα. 

Αρθρο 38 
Έναρξη ισχύος 

Οι διατάξεις της παρούσας απόφασης ισχύουν από 2 
Ιανουάριου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2005 

Ο ΥΠΟΥΡΓΟΣ 

ΠΕΤΡΟΣ Γ. ΜΟΛΥΒΙΑΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




